[{"text_idx": "#000004", "text": "Epaileen IzendapenakArlo PribatuaEpaile klubArtxibo grafikoa"}, {"text_idx": "#000005", "text": "EBA: Hirugarrena jarraian Baskoniarentzat, Gascako derbian"}, {"text_idx": "#000006", "text": "Donostiak jokatu zen jardunaldiko derbi bakarra. Eta Miguel Angel Hoyoren mutilak garaile irten ziren Gascatik. Gainera, asteburu ikusgarria pibotentzat: Imanol Artin\u0303anok 42ko balorazioa lortu zuen (30 puntu eta 12 errebote) eta Martin Buesak ere 30 puntu saskiratu zituen."}, {"text_idx": "#000008", "text": "Partidaren klabea hirugarren laurdenean egon zen. Atsedenaldiko 43-42tik 51-59ra pasatu zen, zortzi minutu geroago. Etxezarretaren hirukoaren ondoren, donostiarrak 2ra hurbildu ziren (65-67), baina Cissokok epaia eman zion 7 punturekin (68-78)."}, {"text_idx": "#000009", "text": "Eta Santurtzi, hirugarren laurdena klabea izan zen ere. Laurden honetako 29-19ko emaitzari esker, moreek CB Solares-en aurkako partidari buelta eman zioten (29-37 atsedenaldian). Neurketa oso parekatua mantendu zen azken minututara arte. Eta azken txanpan, Bingen Perez erabakigarri izan zen."}, {"text_idx": "#000010", "text": "Baina Imanol Artin\u0303ano izan zen partidaren protagonistarik handiena: 30 puntu, 12 errebote eta 40ko balorazioa. Pibotarekin batera, Juanchi Orellano: 12 puntu, 15 asistentzia eta 28ko balorazioa."}, {"text_idx": "#000011", "text": "Multzoko liderra den Megacalzado Ardoi harrapatu dute In\u0303aki Ogararen mutilen, Logron\u0303on lortutako garaipenari esker. 7-2ko balantzea moreentzat, nafarrekin berdinduta. Lehen zati ikusgarria (40-47), non Mondragon Unibertsitateak erritmoa beti markatu baitzuen."}, {"text_idx": "#000012", "text": "Bigarren zatian ehunekoan jaitsi ziren eta etxekoek markagailua estutu zuten (56-59). Baina 0-8ko partziala gipuzkoarrei beharrezko arnasa eman zien partidaren amaiera arte ez sufritzeko. Martin Buesaren neurketa bikaina, 30 punturekin."}, {"text_idx": "#000013", "text": "Garaipena ezagutu gabe mantentzen dira Urretxukoak, Aldirin porrot gogorra jaso eta gero. Beti atzetik gipuzkoarrak eta nafarrek 10 puntuko aldea lortu zuten bigarren laurdenean (22-34)."}]